Deg yisefra n uṣerqes i d-tettawi tyemmat aṭas n temsal i tessaram i mmi-s seg wass-mi ara d-illal, tessaram-as ad yennerni, ad yumɣur, ad yerbeḥ di tudert-is acku fell-as i tteklen imawlan-is d netta ara ten-yerfeden rrnu ad yerfed ula d axxam-nsen, dɣa ɣef waya i tesfilit tmetti taqbaylit ɣer weqcic acku ma teǧǧa-d tmeṭṭut aqcic amzun tuɣal tamerkantit dayen teɛmer axxam-is, dɣa dayen i yeǧǧan tayemmat ad as-tessaram i teḍfert n wergaz-is kra n temsal seg-mi ara yilli deg yirebbi-ines.